محەممەد مورادی

موحەممەد مورادی کوڕی حەمە کەریم، ناسراو بە کوڕە خات'، ساڵی ١٩٠٧ی زایینی لە گوندی "دەرەکێ"، چاوی بە ژیان ھەڵێناوە. بۆ چارەسەری نەخۆشی ئەچێتە بیارە و دوای چاک بوونەوەی ئەبێت بە موریدی شێخانی بیارە و سەردەمانێکی زۆر لە بیارە و دۆڕۆ وەک یەکێک لە نزیکانی ئەو بنەماڵەیە ‌ئەمێنێتەوە، ئەگەر چی نەخوێندەوار بووە، بەڵام ھەر بە منداڵی دەستی بە شیعر ھۆنینەوە کردووە و ھەست و سۆز و خۆشەویستیی خۆی بۆ مەڵبەند و نیشتمانەکەی بە شێوەی شیعر دەربڕیوە.

دوای دەس پێکردنی شەڕی ئێران و عێراق، روو دەکاتە کوردستانی عێراق و ماوەیەکی زۆر لەوێ دەمێنێتەوە.

غەواریی و دوورە وڵاتی، ھەستی شیعریی زیاتر دەبزوێنێ و چەندین پارچە شیعری دوور و درێژ وەک قسە کردن لەگەڵ دار و بەردی زێدەکەی دەھۆنێتەوە، کە خوێنەر دەخاتە بیری جامەکەی نالی بۆ سالم.

لە کاتی ھۆنینەوەی شیعری کتوپڕ و لە ناکاودا سەدان سەیرانگا و کانیاو  و شیو و دۆڵی مەڵبەندەکەی ناو لێ دەبات و لەگەڵیاندا دەدوێت.

سەد مخابن ئەژدی‌ھای خەمساردی و گوێ‌نەدان، زۆربەی شیعرەکانی ھەڵمژیوە و ئەوانەشی کە مابێتەوە بە پرژی و بڵاوەییە.

ئەم شاعیرە لە دوای گەڕانەوەی بۆ گوندەکەی پاش ململانێیەکی زۆر لەگەڵ نەخۆشی، لە زستانی ساڵی ٢٠٠٢ی زایینی، ماڵئاوایی لە ژیان دەکات و گۆڕستانی گوندی دەرەکێ دەبێت بە دوا ھەوارگەی ژیانی.

هۆنراوەکانی

سەرچاوە
ماڵپەڕی دەرەکێ

پەراوێز

پۆل:شاعیرانی کورد
پۆل:شاعیرانی عێراقی بە زمانی کوردی